ঈশ্বর পাণ্ডে

ঈশ্বর চাঁদ পাণ্ডে (জন্ম: ১৫ আগস্ট, ১৯৮৯) মধ্যপ্রদেশের রেওয়ায় জন্মগ্রহণকারী উদীয়মান ভারতীয় ক্রিকেটার। ঘরোয়া প্রথম-শ্রেণীর ক্রিকেটে মধ্যপ্রদেশ দলের হয়ে খেলছেন।Ishwar Pandey - Cricinfo ডানহাতি মিডিয়াম-ফাস্ট বোলার হিসেবে ২০১২-১৩ মৌসুমের রঞ্জি ট্রফিতে সর্বাধিক উইকেট সংগ্রহকারীর ভূমিকায় অবতীর্ণ হয়েছিলেন।Ranji Trophy 2012/13, Most wickets ভারতের এ দলে খেলার অভিজ্ঞতাসম্পন্ন ঈশ্বর পাণ্ডে ২০১৪ সালে নিউজিল্যান্ড সফরে ভারতের টেস্ট ও একদিনের আন্তর্জাতিক দলের হয়ে খেলার জন্য মনোনীত হয়েছিলেন। ২০১৪ সালের আইপিএলের নিলামে ১.৫ কোটি রূপির বিনিময়ে চেন্নাই সুপার কিংসএর সাথে খেলার জন্য চুক্তিবদ্ধ হন তিনি।

 প্রারম্ভিক জীবন 
মধ্যপ্রদেশের রিওয়া এলাকায় জন্মগ্রহণ করেন পাণ্ডে। তার বাবা ভারতীয় সেনাবাহিনীর অবসরপ্রাপ্ত জুনিয়র অফিসার। চেন্নাইয়ের এমআরএফ পেস একাডেমি থেকে বোলিংয়ে প্রশিক্ষণ গ্রহণ করেন। নভেম্বর, ২০১০ সালে গোয়ার বিপক্ষে মধ্যপ্রদেশের হয়ে প্রথম-শ্রেণীর ক্রিকেটে অভিষেক ঘটে তার। রঞ্জি ট্রফি’র ঐ মৌসুমে তিন খেলায় অংশ নিয়ে ২৭ রান গড়ে ৯ উইকেট লাভ করেন তিনি।Records / Ranji Trophy Plate League, 2010/11 / Most wickets ২০১১/১২ মৌসুমে রঞ্জি ট্রফির প্রতিযোগিতায় ৬ খেলায় উইকেট প্রতি ২৯ রান দিয়ে ২৫ উইকেট পান। তন্মধ্যে সেরা বোলিং নৈপুণ্য ছিল ৩১ রান দিয়ে ৬ উইকেট লাভ।Ranji Trophy Elite, 2011/12 / Records / Most wickets

 তথ্যসূত্র 

 আরও দেখুন 
 ইশান্ত শর্মা
 ভারত জাতীয় ক্রিকেট দল
 ২০১৪ ভারত ক্রিকেট দলের ইংল্যান্ড সফর

 বহিঃসংযোগ 
 Ishwar Pandey - Cricinfo
 Ishwar Pandey - YouTube

বিষয়শ্রেণী:ভারতীয় ক্রিকেটার
বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মধ্যপ্রদেশের ক্রিকেটার
বিষয়শ্রেণী:পুণে ওয়ারিয়র্স ইন্ডিয়ার ক্রিকেটার
বিষয়শ্রেণী:সেন্ট্রাল জোনের ক্রিকেটার
বিষয়শ্রেণী:মধ্যাঞ্চলের ক্রিকেটার
বিষয়শ্রেণী:রাইজিং পুণে সুপারজায়ান্টের ক্রিকেটার
বিষয়শ্রেণী:চেন্নাই সুপার কিংসের ক্রিকেটার
বিষয়শ্রেণী:ইন্ডিয়া রেডের ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ